   PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  29 noiembrie 2006

PL.X. – 790


AVIZ
asupra propunerii legislative privind modificarea şi completarea

 Legii  nr. 84 din 24 iulie 1995 – Legea învăţământului


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea şi completarea Legii nr. 84 din 24 iulie 1995 – Legea învăţământului, trimisă cu adresa nr. PL.X- 790 din 20 noiembrie 2006 şi înregistrată sub nr. 31/1378 din 20 noiembrie 2006.


Potrivit prevederilor  articolului 75 alineatul (1) din Constituţia României, republicată, Camera Deputaţilor este prima Cameră sesizată.
Conform prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din  29 noiembrie 2006.


Membrii comisiei au examinat propunerea legislativă supusă aprobării,  expunerea de motive la propunerea legislativă, avizul favorabil al Consilului Legislativ cu nr. 1539/13.11.2006. 
În urma dezbaterilor, membrii comisiei, luând act de faptul că iniţiativa legislativă implică modificarea prevederilor bugetului de stat, fiind aplicabile dispoziţiile art. 111 alin. (1) teza a doua din Constituţie, republicată, precum şi ale art. 15 din Legea nr. 500/2002 privind finanţele publice, precum şi de faptul că la dosar nu există Punctul de vedere al Guvernului, au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său normativ, ce modifică o lege organică, proiectul de lege face parte din categoria legilor organice.
                   PREŞEDINTE,                      SECRETAR,
                    Sergiu Andon                        George Băeşu
Consilier

